เชื่อว่าเป็นร้านที่หลายๆ คนต้องแอบปักหมุดไว้ในใจว่าควรต้องไปลอง ด้วยความขึ้นชื่อของน้ำซุปและกระดูกหมูชิ้นโตๆ ของสุดยอด นิมมาน และส่วนตัวก็แอบลิสต์ไว้สักพักใหญ่แล้วนะคะ ได้มีโอกาสทานในวันหนาวๆ ที่อากาศ 10 กว่าองศา ซุปร้อนๆ ของที่นี่ จึงยิ่งอร่อยเข้าไปใหญ่ 

   [ ร้านอยู่ตรงไหน???!!!~ ]

   ร้านอยู่ในซอยตรงข้าม นิมมาน 13 ที่มีร้านสลัดสุดฮิตอย่าง Salad Concept เดินเข้าซอยตรงข้ามไปนิดเดียว ร้านตั้งอยู่ในอาคารพานิชย์ขนาด 1 คูหา ตรงข้ามคอนโดฮิลไซด์ 2 จอดรถยากนิดนึงนะคะแถวนิมมาน แต่ต้องไม่ลดละค่ะ ขับวนหน่อย เพื่อความอร่อย^^*

   [ ร้านขายอะไรบ้าง???!!!~ ]

   บรรดาก๋วยเตี๋ยวต่างๆ ทั้ง ก๋วยเตี๋ยวซุปกระดูก ก๋วยเตี๋ยวต้มยำ และก๋วยเตี๋ยวแห้งสูตรพิเศษ รวมทั้งราดหน้าหมูหมัก ส่วนเมนูข้าว ที่ร้านมีข้าวมันไก่ไว้เสริมสำหรับคนอยากทานข้าวด้วยนะคะ

   วิธีการสั่งก็บ้านๆ ง่ายๆ เขียนรายการลงกระดาษและเขียนโต๊ะที่แปะอยู่ไปด้วย (...555อันนี้ไม่ต้องค่ะ โต๊ะไม่เยอะ ร้านจำได้ว่าโต๊ะไหนค่ะ) 

   [ ลองอะไรบ้าง???!!!~ ] 

   แม้ร้านจะมีเมนูหลากหลาย แต่ขอใจเดียวที่ก๋วยเตี๋ยวเมนูอร่อยของร้านนี่แหละค่ะ เลือกลองน้ำซุป 2 แบบ คือ ธรรมดาและต้มยำ^^* เพื่อให้ได้อรรถรสทั้งออริจิน่อลและเผ็ดแซ่บร้อน~หวังไว้ว่าจะแซ่บนะ^^*

1) <<<บะหมี่ซุปกระดูก>>> (ราคา 35 บาท) 

   เห็นในรูปที่หลายๆ คนลงไว้ว่ากระดูกหมูใหญ่ มาจริง ก็ใหญ่มากกกกจริงๆ น่ะแหละ ให้มาถึง 2 ชิ้นใหญ่ เนื้อเยอะด้วย นิ่มจนเลาะทานได้เกือบหมด เส้นบะหมี่เหนียวเด้งดี และน้ำซุปหวานน้ำต้มกระดูก ซดคล่องคอ อร่อยจนหมดค่ะ

2) <<<ก๋วยเตี๋ยวต้มยำ>>> (ราคา 35 บาท)

   ชามใหญ่โตดีแท้ เครื่องเยอะ และรสจัดพอใช้ ออกไปทางเปรี้ยวเผ็ด แต่ใจรักซุปกระดูกมากกว่า^^*

   ติดใจนะสิคะ เมื่อสิ้นสุดคำสุดท้ายของน้ำซุป สุดยอดสมชื่อ ยืนยันความอร่อยอีกคนค่ะ^^*